437 



lignende stenførende Lermasse, der kaldes Blokkeler 

 (boulderclay). Den karakteriseres navnlig ved en større 

 Mængde indblandet Sand og paa mange Steder tydelige 

 Spor til Lagdeling eller Slentning, Stenene ere vel for 

 en Del skurede, men mange ere skarpkantede og uden 

 Polering; enkelte Steder har man fundet Havdyrforste- 

 ninger. Imidlertid er Overgangen mellem Skuringsleret 

 og Blokkeleret saa jævn, at det hyppig er umuligt at 

 bestemme, til hvilket af de to et Lag hører, naar man 

 ikke kan undersøge flere Profiler. De for Blokkeleret 

 karakteristiske Træk antyde aabenbart, at det er paa- 

 virket af Havet. 



Disse to stenførende Lermasser ere næsten overalt 

 dækkede af mere eller mindre mægtige Lag, hørende til 

 de yngre Led af Driftformationen; til dem skulle vi se- 

 nere komme tilbage. Her skal blot endnu henpeges paa 

 en mærkelig Fremtoning, nemlig den store Mængde af 

 dybe Fjorde og Indsøbækkener, hvorpaa navnlig den 

 vestlige Del af Skotland er saa rig. Denne Særegenhed 

 deler Skotland med Irland, Vestengland, Skandinavien, 

 Island, Grønland, Nordamerika og Patagonien : allesammen 

 Lande, hvori de øvrige nys skildrede Fænomener lige- 

 ledes ere mere eller mindre fremtrædende; da denne 

 Overfladedannelse saa konstant ledsager Skuringsfæno- 

 menerne, bliver det i høj Grad sandsynligt, at den er 

 frembragt af de samme Kræfter, der have skuret Fjældene. 



Beskaffenheden af den Kraft, som saaledes har af- 

 høvlet Skotlands og mange andre Landes Overflade, har 

 allerede i et halvt Aarhundrede været Gjenstand for 

 Videnskabsmændenes Undersøgelser. De fantastiske Speku- 

 lationer, hvortil man først hengav sig, have maattet vige 

 for en sikker og vel grundet Theori; denne er navnlig 



Femte Række. III. 28 



